Seba vergirewtişê janê vîrusê Korona Dêrsim de zî şar goreyê vengdayîşê ''keye de bimane'' têgêreno.
Qezaya Çemişgezekî ya Dêrsimî de pevkovîyê ke goreyê bawerîya elewîyan Dêrsim de fîraz ê, verê cû heta Çemê Tagarî ameyêne. Karantîna ra dima senî ke kuçeyî û rayîrî bîyî veng pezkovîyî zî heta merkezê qeza û zereyê taxan ameyî.  Hemwelatîyanê Dêrsimî îfade kerd ke ê pê na rewşe keyfweş ê.
Hemwelatîyê bi nameyê Tekîn Gurgulî vat: ''Vîrusê Korona ra dima heywanî zêdêr asenê. Seba ke merdimî keye de yê heywanî zî eftarenê ke heta merkezê qeza bêrê.''
Hemwelatîyê bînî yê bi nameyê Hasan Yildizî zî vat: ''Kesê ke 65î ra pîlêr û 20î ra qijêr ê nêvejîyenê teber. Pezkovî zî pê keyfê xo yenê gêrenê. Nê heywanî merdiman ra nêtersenê.''
